tomron87/hebrew-wikipedia-sentences-corpus huggingface dataset:
לאחר שהוגש ערעור, סיווג הסרט שונה ל-"R", שפירושו שהצפייה עד גיל 17 מותרת רק בליווי מבוגר, וזאת בלא שמפיקי הסרט נדרשו לבצע בו שינויים ולהוציא ממנו קטעים מסוימים.
גם ה"טריילר" (סרטון ה"בקרוב") של הסרט קיבל סיווג צפייה מחמיר, והותר להקרנה רק לפני סרטים בעלי סיווג צפייה של "NC-17" או "R".
ב-30 במאי 2008 הועלה סרטון "בקרוב" ראשון וקצר לאתר האינטרנט של סמית'.
בסרטון ניתן לראות את שתי הדמויות הראשיות של הסרט, זאק ומירי, עורכים מבחני בד.
ב-21 ביולי הסרטון הוסר מהאתר, לאחר שנקבע כי הוא מכיל תכנים מיניים בוטים.
סרטון ה"בקרוב" הרשמי של הסרט יצא לאקרנים ב-2 בספטמבר 2008, וקיבל סיווג צפייה מחמיר.
בספטמבר 2008 יצאה גם הכרזה שאמורה הייתה ללוות את יציאת הסרט לאקרנים.
הכרזה הציגה באופן מרומז מין אוראלי בין שני השחקנים הראשיים, והיא נפסלה להצגה בארצות הברית.
במקום הכרזה הפרובוקטיבית נאלצו מפיקי הסרט להפיץ כרזה חלופית, שבמרכזה ציור של שתי קריקטורות ומצלמה.
מעל הדמויות נכתב: "סת' רוגן ואליזבת' בנקס עשו סרט כל כך שערורייתי שאנחנו יכולים לחשוף רק את הציור הזה".
אולם התברר שבכך לא היה די.
מספר לא מבוטל של עיתונים, תחנות טלוויזיה ורשויות מקומיות סירבו לאפשר את פרסום הכרזה, מאחר שנעשה בה שימוש במילה "פורנו" הכלולה בשם הסרט, וגם הכרזה השנייה צונזרה ונפסלה להפצה.
בסופו של דבר הופצה כרזה שלישית, תמימה אף יותר, שבה נמחק גם שם הסרט ובמקומו נכתב: "סת' רוגן ואליזבת' בנקס עשו סרט כל כך שערורייתי, שאנחנו לא יכולים לגלות לכם אפילו את שמו".
ב-10 בנובמבר הודיעה חברת ההפקה, שהיא משיקה מחדש את מערך הפרסום של הסרט בארצות הברית.
כרזה נוספת, רביעית במספר, הופצה, ובה נראו דמויותיהן המצוירות של רוגן ובנקס ישובות על כר דשא, כשלצידן חיות מצוירות.
עם זאת, גם במקרה זה לא נמנעו המפיצים מלשלוח עקיצה לעבר אלו שפסלו להפצה את הכרזות הקודמות, ובהתייחסם למחלוקת סביב השימוש במילה "פורנו" הוסיפו לכרזה את הכיתוב: "כרזה עבור כל מי שקשה לו לבלוע את שם הסרט שלנו".
הכרזה המקורית אושרה להפצה בקנדה וגם בישראל.
המפיצים בישראל אף צירפו לכרזה את הכותרת: "הפוסטר שצונזר בארצות הברית".
בהתבסס על 105 ביקורות, אתר הקולנוע האמריקאי "Rotten Tomatoes" (Rotten Tomatoes) העניק לסרט ציון 67. מייקל פיליפס מה"שיקגו טריביון" כתב שהסרט מאתגר את סיווג הצפייה "R" שקיבל, למרות שכמו בסרטיו האחרים של סמית', הגסות באה לידי ביטוי בעיקר בדיבורים ופחות במעשים.
בשבוע הראשון ליציאתו בארצות הברית הגיע הסרט למקום השני ברשימת שוברי הקופות, אחרי הסרט "היי סקול מיוזיקל 3", עם הכנסות של 10,682,000 דולרים והקרנות ב-2,735 בתי קולנוע.
הסרט עמד בראש הרשימה במהלך שלושה ימים מתוך השבוע הראשון ליציאתו (ב-3, 5 ו-6 בנובמבר), ובכך הפך לסרט הראשון של סמית' אי פעם שעמד בראש רשימת שוברי הקופות.
הסרט, שעלות הפקתו הייתה 24 מיליון דולרים, גרף הכנסות בסכום כולל של 31.5 מיליון דולרים בארצות הברית וקנדה וכ-6 מיליון דולרים נוספים בשאר רחבי העולם, ובכך עקף את "ג'יי ובוב השקט מכים שנית" והפך לסרט הרווחי ביותר של סמית' בכל הזמנים.
"זאק וקודי החיים היפים על הסיפון – הסרט" הוא סרט טלוויזיה בנושא מדע בדיוני קומי־דרמטי של ערוץ דיסני.
הסרט מבוסס על צמד הסיטקומים של ערוץ דיסני "החיים היפים של זאק וקודי" ו"החיים היפים על הסיפון", שנוצרו על ידי דני קאליס ועל ידי ג'ים גאורג'ן, ולמעשה מהווה את נקודת השיא של שני הסיפורים השונים.
הסרט שודר לראשונה ב־25 במרץ 2011 בערוץ דיסני האמריקאי, ובישראל שודר ב-28 ביולי 2011. כחודשיים לאחר מכן, ב-28 בספטמבר 2011 שודר הסרט בדיבוב לעברית.
קודי מרטין, אחד מהתאומים לבית מרטין, מחליט לדחות את כל חופשת האביב ותוכניותיו ולעזוב את ה"אס.אס.
טיפטון", הספינה בה מתגורר, לטובת עבודה אצל דונלד ספולדינג, חוקר דולפינים מקצועי.
במהלך ביקורו במקום המחקר מגיע אחיו, זאק מרטין, שהצליח לברוח מהשגחת בעל הספינה מריון מוסבי, והורס את סיכויי אחיו להתקבל לעבודה.
האחים מחליטים לנתק את הקשר ביניהם, וכאות נקמה מכריז קודי בזאת שלא ייתן לאחיו את מכוניתו.
תאומו המרושע של ספולדינג, רונלד, מחליט לנצל את המקרה הקלסי בין התאומים למען מחקרו האדיר, "פרויקט התאומים".
ספולדינג מתחפש לאחיו, דונלד, על מנת להמליץ לתאומים על המחקר, ולאחר מכן לובש מסכת קצף ומציג את עצמו כדוקטור אולסן.
הפרויקט של ספולדינג מצליח ליצור קשר תיאומי בין תאומים, זאת בעזרת פירות מיוחדים, פרי המצאתו.
כל מנת פרי מעלה את התאומים שלב אחר שלב בסולם החיבור כאשר השלב הראשון הוא פיזי, אחריו השלב הרגשי ולאחר מכן השלב הטלפתי.
באותו הזמן, חברתו לשעבר של קודי, ביילי פיקט מוצאת מכתב בו הוא מסביר מה היו הסיבות שהובילו להחלטתו לעזוב את הספינה.
לאחר הקריאה מחליטה פיקט לסלוח לקודי, ובעזרת חבריה לונדון טיפטון ווודי פינק מחליטה לצאת ולחפשו.
במהלך החיפושים טועמת לונדון מהפרי של דוקטור דונלד ספולדינג, המקנה לה את היכולת להבין דולפינים, ואחד מהם מגלה לה על מקום הימצאם של התאומים, וכך, בעזרתו של דונלד, הם הולכים לחפש אחריהם.
התאומים מגלים כי השלב הרביעי בתוכנית של דוקטור אולסן היא לשלוט בכל התאומים בעולם בעזרת קול גבוה מאוד, אשר אינו משאיר להם אף לו יכולת קטנה של חשיבה עצמית.
השלב, שמכונה "החיבור", מתוכנן לאחד את נשמות התאומים לגוף אחד.
כאשר מגיע לבסוף צוות ההצלה למקום הם מגלים שכבר מאוחר מדי, שכן נשמותיהם של התאומים מתעופפות באוויר ונאבקות על גוף שולט.
כאשר דונלד ספולדינג מגלה כי אולסן הוא אחיו רונלד, הוא מצליח לעצור את השלב, להציל את התאומים למשפחת מרטין וליצור קשר רגשי בינו לאחיו, שנשלח לכלא עקב ניסויים בבני אדם.
קודי מרטין (קול ספראוס): אחיו התאום והחכם של זאק.
מפוטר מעבודתו אצל דונלד ועובר ניסויים אצל דוקטור אולסן.
זאק מרטין (דילן ספראוס): אחיו התאום, רפה השכל והחמדן של קודי.
גורם לפיטוריו של אחיו ועובר ניסויים אצל דוקטור אולסן.
רונלד "אולסן" ספולדינג (מת'יו גלייב): אחיו התאום הגאון של דונלד, שהופרד ממנו בילדותו.
דונלד ספולדינג (ג'ון דוקי): אחיו התאום הגאון של אולסן, שהופרד ממנו בילדותו.
ביילי פיקט (דבי ראיין): חברתו החכמה של קודי מרטין.
לונדון טיפטון (ברנדה סונג): היורשת לבית משפחת טיפטון.
בסרט מקבלת יכולת להבין דולפינים.
וודי פינק (מת'יו טימונס): חברם של זאק.
טוב לב ומבין בחברויות וביחסים.
מריון מוסבי (פיל לואיס) – העובד הבכיר של בעל הספינה טיפטון.
"זאק" פוזן הוא מעצב אופנה אמריקאי יהודי, המוכר בדבקותו בעיצובים אלגנטיים וקלאסיים, ובאסתטיקה הנשית שבה הוא מעצב.
זאק פוזן גדל בסוהו, שבמנהטן, ניו יורק, ולמד בבית הספר "סנט אן", בית ספר פרטי בברוקלין.
מגיל צעיר התעניין בעיצוב אופנה.
בשנת 2000, כשהיה בן עשרים, התפרסם כשעיצב שמלה לנעמי קמפבל.
תוך זמן קצר הספיק להלביש נשים רבות כגון לייטון מיסטר- ולדמותה, שנחשבת לפורצת דרך בתחום האופנה, בסדרה "אחת שיודעת" - בלייר וולדורף, נטלי פורטמן, ריהאנה, קייט וינסלט, קלייר דיינס, קמרון דיאז, ג'ניפר לופז, מישה ברטון, ביונסה ורבות אחרות.
בשנת 2011, הגיע לישראל במסגרת שבוע האופנה בחולון.
ואמר שעל המעצבים הישראלים לחדש ולא להעתיק מעצבים אחרים, אך זיהה פוטנציאל.
היה שופט בעונה ה-11 של תוכנית המציאות "פרויקט מסלול", בגרסתה המקורית האמריקנית.
זאק מקראקן הוא משחק מחשב מסוגת משחקי ההרפתקאות בגוף שלישי, שיצא לאור בשנת 1988 על ידי חברת לוקאס ארטס (שנקראה בזמנו Lucasfilm Games).
הוא המשחק השני שהשתמש במנוע SCUMM, לאחר אחוזת המטורפים.
המשחק פותח על ידי דוד פוקס, מת'יו אליין קיין, דוד ספנגלר ורון גילברט.
כיום ניתן לשחק במשחק על מחשבים חדישים באמצעות המנוע ScummVM.
המשחק הוא דו-ממדי מגוף שלישי.
המשחק הוא השני ממשחקי לוקאס ארטס שהשתמש במנוע SCUMM, אחרי אחוזת המטורפים.
במשחק שולט השחקן על ארבע הדמויות המרכזיות שבסיפור, בניגוד לאחוזת המטורפים, השחקן אינו שולט בכל הדמויות בו זמנית, אלא בדמות אחת בכל פעם בהתאם להתקדמות העלילה).
במשחק אפשר להיתקע בדרכים רבות, מאפיין של המשחקים הישנים מאת החברות לוקאס ארטס וסיירה.
העלילה עוקבת אחר זאק, עיתונאי כושל בצהובון.
זאק, אנני, מליסה ולסלי מנסים להציל את העולם מפני חייזרים המעוניינים בהפחתת האינטליגנציה של בני האדם.
זאקרי ג'ורג' "זאק" רוריג הוא שחקן ודוגמן אמריקאי.
הוא ידוע בתפקידו בסדרת הטלוויזיה "יומני הערפד" בה הוא גילם את מאט דונובן.
רוריג נולד במונטפליאר, אוהיו לאנדראה ודניאל רוריג.
לזאק יש גם אחות צעירה בשם אמילי שנולדה ב-1989. הוא למד בבית ספר לדוגמנות ומשחק בקליבלנד והיה חלק מאיגוד הבינלאומי לדוגמנות ולכישרון שם הוא חתם עם מנהלו האישי המנוח.
במהלך נעוריו עבד עם אביו וסבו בבניית מצבות.
הוא סיים את לימודיו בבית הספר התיכון שבו הוא היה גם שחקן פוטבול ומתאבק.
בשנת 2004 זאק הופיע לראשונה בטלוויזיה כאשר התארח בפרק בסדרה "חוק וסדר".
בשנת 2005, החל לשחק את דמותו של קייסי יוז באופרת הסבון "כשהעולם מסתובב" בתפקיד ראשי עד 2007. בשנת 2006, הוא התארח בפרק בקומדיית המצבים "ריבה".
לאחר עזיבתו את התוכנית "כשהעולם מסתובב" במאי 2007, הוא החל לשחק באופרת הסבון "לחיות את החיים" בדמותו של האנטר האטווד.
הוא עזב את התפקיד שוב מאוחר יותר באותה שנה.
בשנת 2008, הוא שיחק בסרט "התנקשות בנשיא בית הספר" והתארח בשישה פרקים בסדרת הדרמה "אורות ליל שישי" בתפקיד קאש הקאובוי.
בשנת 2009 החל לגלם את הדמות של מאט דונובן בסדרת הטלוויזיה המצליחה של רשת The CW, "יומני הערפד", המבוססת על סדרת ספרים באותו שם מאת ליסה ג'יין סמית.
רוריג שיחק לכל אורך הסדרה עד לסיומה ב-2017 לאחר 8 עונות.
בין היתר גילם את דמות זו גם בסדרות הספין אוף "המקוריים" ו-"מורשות".
בשנת 2017 שיחק בסרט האימה "הצלצול 3" לצד ג'וני גאלקי, והתארח בסדרת הטלוויזיה "בעלי היכולות" ברשת פוקס.
בשנת 2019 החל לשחק באחד התפקידים הראשיים בסדרת הדרמה של רשת USA Network "נראה אותך" בתור סמל ויל מוסלי.
בינואר 2011 נולדה בתו פיונה.
ביוני 2013 הוא פנה לבית המשפט על מנת לדרוש משמורת מלאה על הילדה לאחר שאמה, אלנה טרנר, נכלאה בבית הכלא.
ב-24 במאי 2020 הוא נעצר בגין נהיגה בשכרות במונפלייה שבאוהיו ועלה לדין ב-4 ביוני אותה שנה.
+שנהסרטתפקידהערות2007Tie a Yellow Ribbonג'ו2008התנקשות בנשיא בית הספרמאט מולאןאני היקראדם2014Field of Lost Shoesג'ק סטנארד2017הצלצול 3קרטרThe Year of Spectacular Menמיקי2018הפרא החיצוניליירד2019The Last Full Measureריי מוט בצעירותו
זאקרי לוי פיו הוא שחקן וזמר אמריקאי.
ידוע בשל גילום הדמות הראשית בסדרה הקומית "צ'אק", וכדמות הראשית בשני סרטי גיבורי-העל של "שהאזאם!" המבוססים על דמויות מבית DC קומיקס.
שמו האמצעי הוא לוי, אך בשם הבמה שלו הוא משתמש בו כשם משפחתו, אף על פי שלמעשה משפחתו אינה יהודית כלל, וזאקרי עצמו נוצרי אדוק.
הופעת הבכורה של לוי הייתה בסרט של רשת FX Networks בשם "וידויים של סוכן הימורים בקמפוס".
בשנת 2002 התחיל לשחק בתפקיד ראשי בסדרה "פחות ממושלמת" של רשת ABC.
בשנת 2004 נבחר לככב בסדרה חדשה של רשת ABC הנקראת "Three" לצידו של השחקן ג'יימס ואן דר ביק, אך הסדרה לא יצאה לפועל.
בשנת 2007 החל לשחק בתור צ'אק בסדרת הטלוויזיה "צ'אק".
בשנת 2010 לוי היה מועמד לפרס שחקן האקשן הטוב יותר בטקס "Teen Choice Awards" לצידה של השחקנית שמשחקת איתו בסדרה צ'אק, איבון סטרזובסקי ואף זכה בו.
בקיץ 2008 דירג המגזין אנטרטיינמנט ויקלי את לוי בתור אחד מתוך 30 האנשים הגדולים לפני גיל 30. בשנת 2009 השתתף בסרט המשך לסרט "אלווין והצ'יפמאנקס" משנת 2007. על השתתפותו בסרט זכה בפרס נבחרי הילדים של ערוץ ניקלודיאון.
הוא דיבב את פלין ריידר דמות ראשית מתוך הסרט, ושר לצידה של השחקנית מנדי מור בסרט האנימציה "פלונטר".
בשנת 2011 הנחה לוי את טקס פרסי משחקי המחשב הנקרא "Spike Video Game Awards".
ב־2012 נבחר לוי לשחק בתפקיד הראשי בסדרה "Let It Go", אך הסדרה לא-הופקה.
לוי שיחק בסרט "תור: העולם האפל" שיצא בנובמבר 2013.
בשנת 2015 שיחק בסדרת-ההמשך ל"גיבורים", "גיבורים: התחייה".
אתר האינטרנט BuddyTV"דירג את לוי במקום ה־99 ברשימת האנשים הסקסיים בטלוויזיה לשנת 2009. שנה לאחר מכן עלה בדירוג למקום ה־93 ובשנת 2011 הגיע למקום ה־97. בשנת 2015 דורג במקום ה־78.
בשנת 2019 כיכב בתפקיד הראשי בסרט גיבורי העל "שהאזאם" כחלק מהיקום הקולנועי של DC.
בשנת 2023 חזר על תפקידו בסרט "שהאזאם!
באפריל 2010 יצא "Terrified", דואט שהוא שר יחד עם הזמרת קתרין מקפי.
לוי גם ביצע דואט לשיר "I See the Light", ביחד עם הזמרת והשחקנית מנדי מור, שנכנס לפסקול סרט האנימציה "פלונטר" בכיכובם.
כמו-כן, שניהם ביצעו את שיר זה בטקס פרסי אוסקר ה-83, שהתקיים בשנת 2011.
בספטמבר 2010 הקים חברה משלו הנקראת The Nerd Machine.
בשנים 2014–2015 היה נשוי לשחקנית הקנדית מיסי פרגרים.
בדצמבר 2024, פורסם כי הוא מצפה לילד ראשון עם בת-זוגו מגי קיטינג.
באפריל 2025, לוי פרסם באינסטגרם תמונה ראשונה של בנו שנולד ב-2 באפריל 2025.
בשנת 2011 שיחק במשחק הסלבריטים בסוף-שבוע האולסטאר ב-NBA, בקבוצה שאומנה על ידי מג'יק ג'ונסון.
לקראת הבחירות לנשיאות ארצות הברית 2024, לוי הופיע בעצרת לדונלד טראמפ במישיגן לאחר שפרש מתמיכתו ברוברט קנדי ג'וניור.
באוקטובר 2024, לוי, שמזוהה כמתנגד לחיסונים, התמודד עם ביקורת חריפה לאחר שרמז כי מותו של השחקן גאווין קריל, נגרמה עקב החיסון לקורונה.
לוי התבטא בלייב באינסטגרם והביע דעה שקריל, שהלך לעולמו בטרם עת בגיל 48, מת מ"סרטן טורבו" לטענתו – מונח שלוי השתמש בו לתיאור הסרטן האגרסיבי שהתפתח במהירות אצל קריל, ורמז לכך שללא החיסון – זה לא היה מתרחש.
עם זאת, קריל מת ממחלת סרקומה (בשרומת) ממאירה, נדירה ואלימה, ועל-כן החברה האמריקנית לסרטן וכמו-כן המכון הלאומי לסרטן של ארצות הברית, נאלצו להדגיש שאין קשר בין החיסון לקורונה לבין הופעת הסרטן.
שנהסרטתפקידהערות2006ביג מאמא 2קווין2007התפתלותברקלי2008ווינרסבןשיר הלל אמריקאיטכנאי #1גוונים של רייריי ריימן2009Stuntmenטרויאלווין והצ'יפמאנקס 2טובי סוויל2010פלונטרפלין ריידרדיבוב, שירה2012פלונטר עד עצם היום הזהסרט קצר; דיבוב2013תור: העולם האפלפנדרל2017תור: ראגנארוקהכוכביוסףדיבוב2018מרד במשרדאדם נוסבאוםBlood Festעצמו2019שהאזאם!קפטן מארוול2021המאוריטנינייל באקלנדאנדרדוג אמריקאיקורט וורנר 2022אפולו ½10: הרפתקה בעידן החללקרנץדיבובלילה מוטרף במוזיאון: שובו של קאמונרהלארי דיילי2023שהאזאם!
2: זעם האליםקפטן מארוולספיי קידס: ארמגדוןטרנס טנגו-טורזמרד התרנגולים: עלייתם של הנאגטסרוקידיבוב2024עיפרון הקסם הרולד2025ילד פלא (אנ')סקוט להרייטTBANot Without Hopeניק סקיילרSpy GuysUndercoverג'ק
שנהסדרהתפקידהערות2002וידויים של סוכן הימורים בקמפוסאדםסרט טלוויזיה של FX Networks2006–2002פחות ממושלמתקיפ סטאדמןתפקיד ראשי; (4 עונות); 81 פרקים2003תראו את ג'ייןגרנט אשרסרט טלוויזיה של Freeform2004The Divisionטוד2 פרקיםתרגיעבלמןפרק: "Opening Night"2005Brody & Friendsזאקפרק: "The Hollywood Lifestyle"2007Imperfect Unionקלארקסרט טלוויזיה2012–2007צ'אקצ'אק ברטאוסקיתפקיד ראשי; (5 עונות); 91 פרקים
זאקרי אדוורד "זאק" סניידר הוא במאי קולנוע, מפיק ותסריטאי אמריקאי, המביים לרוב סרטי אקשן, פנטזיה, הרפתקאות, אימה, וגם מדע בדיוני.
לסניידר חיבה גדולה לעולם הקומיקס מאז ילדותו, והוא נוטה לביים סרטי גיבורי-על וקומיקס.
הוא ידוע בסגנונו בסרטיו שמתאפיין בצילום איטי, אווירת צילום הדומה לקומיקס ושימוש נרחב באפקטים ויזואליים ובעיצוב הפקה גרנדיוזי.
סרט הקולנוע הראשון שלו מ-2004 היה חידוש לסרט "שחר המתים" שהביא לו הצלחה רבה והביא אותו לביים סרטי אקשן, סרטי גיבורי על וסרטי אימה וזומבים נוספים.
סניידר הוא מייסד חברת ההפקות The Stone Quarry, שהוקמה בשנת 2004 בשיתוף פעולה עם רעייתו המפיקה דבורה סניידר והמפיק וסלי קולר.
לסניידר פרופיל רשמי ברשת החברתית Vero, שבה לא ניתן לשתף פרסומים ולכן המעריצים המסורים ביותר הם הראשונים לקבל בלעדיות על חומרים כשהוא מפרסם.
סניידר נולד בגרין ביי, ויסקונסין שבארצות הברית, למשפחה נוצרית-מדעית.
אמו, מרשה ריבס הייתה ציירת ומורה לצילום בבית הספר דייקרופט שבו הוא למד.
אביו, אדוורד היה מגייס בחברת כוח אדם.
הוא השלים לימודים במכללה באמנות וציור אך החליט לסיים לימודי קולנוע.
הוא גר בפסדינה, קליפורניה, עם רעייתו השנייה, המפיקה דבורה (לבית ג'ונסון).
הזוג נפגש לראשונה בשנת 1996 ונישא בספטמבר 2004 במנהטן, ניו יורק.
מנישואיו הראשונים עם דניס ובר נולדו בת ובן (אלי ואוליביה) ואומצו שתי בנות (וילו ואוטום).
ממערכת יחסים עם קריסטן אלן, מנהלת קו פרסום שעבדה איתו, נולדו שני בנים (איזיקיאל וג'ט).
הוא ודבורה אימצו בת ובן (סייג' וקאש) בתקופה שעבדו על הסרט "איש הפלדה".
בנו אלי מופיע במספר סרטיו כמו "300", "השומרים" ו"סאקר פאנץ'".
בשנת 2017 בתו שמה קץ לחייה, ובעקבות זאת סניידר פרש מבימוי הסרט "ליגת הצדק" שהיה בשלבי הפקה מתקדמים, ובמאי אחר מילא את מקומו.
סניידר החל את קריירת הבימוי בצילום פרסומות לטלוויזיה וכצלם עבור חברות הרכב אאודי, BMW, סובארו וניסאן.
ב-2004 ביים לראשונה את סרט הקולנוע הראשון שלו, שהיה חידוש לסרט הזומבים "שחר המתים" משנת 1978. לאחר מכן זכה להצלחה מסחרית רבה לאחר שביים את הסרט "300" משנת 2007. בשנת 2008 חברת האחים וורנר העניקה לו תמיכה כספית בהפקת הסרט "השומרים" שיצא במרץ 2009 והכניס למעלה מ-185 מיליון דולר.
לאחר מכן הפיק סרט הנפשה ממוחשבת בשם "אגדה עם כנפיים" מ-2010. ובשנת 2011 הוא ביים, כתב והפיק את הסרט "סאקר פאנץ'" שלא זכה להצלחה רבה.
הוא הפיק גם את סרט ההמשך ל"300", "300: עליית האימפריה", שזכה להצלחה מועטה ביחס לקודמו.
ביים שלושה סרטים ביקום הקולנועי של DC וליהק בעצמו את הנרי קאביל וגל גדות.
את הסרט השלישי, "ליגת הצדק", ביים עד שלב מאוחר בהפקתו.
במרץ 2021 יצאה לצפייה דיגיטלית הגרסה המלאה המציגה את גרסתו המציגה את תוכניתו ליקום הקולנועי של DC, הסרט "ליגת הצדק: גרסת סניידר", באורך ארבע שעות ועם פסקול שונה מזה ששימש בגרסה הקולנועית, עם ג'נקי XL במקום דני אלפמן.
בשנת 2023 צפוי לצאת סרטו "ירח המרד".
באותה שנה החל לעבוד על סדרת אנימציה חדשה לנטפליקס בשם "דמדומי האלים" המבוססת על התרבות הנורדית.
סניידר משתמש לרוב בסגנון הילוך איטי בסצנות הקרב, סגנון שאפיין בעיקר את סרטו "300", וליווה אותו גם בסרטים הבאים.
באוקטובר 2023, סניידר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
שנהסרטבמאימפיקתסריטאי2004שחר המתים20073002009השומרים2010אגדה עם כנפיים2011סאקר פאנץ'2013איש הפלדה2014300: עליית האימפריה2016באטמן נגד סופרמן: שחר הצדקיחידת המתאבדים2017וונדר וומןליגת הצדק 2018אקוומן 2019וונדר וומן 19842021ליגת הצדק: גרסת סניידרצבא המתיםצבא הגנבים2023ירח המרד2024ירח המרד - חלק שני: המצלקתTBAThe Last Photographכןכןכן
שנהפרסקטגוריהסרטתוצאה2007Golden Schmoes Awardבמאי השנה300Hollywood Film Awardהסרט ההוליוודי של השנה2008פרס סאטורןהבמאי הטוב ביותרהכתיבה הטובה ביותר2009ShoWest Awardבמאי השנההשומרים2010פרס סאטורןהבמאי הטוב ביותרSFX Awardהבמאי הטוב ביותרSt.
Louis Film Critics Awardהסרט המונפש הטוב ביותראגדה עם כנפיים2013Hollywood Film Awardהסרט ההוליוודי של השנהאיש הפלדה2014פרס יופיטרהסרט הבין-לאומי הטוב ביותר2017פרס פטל הזהבהבמאי הגרוע ביותרבאטמן נגד סופרמן: שחר הצדקפרס יופיטרהסרט הבין-לאומי הטוב ביותר2018מכון הסרטים האמריקאיעשרת הסרטים הטובים ביותרוונדר וומןפרס גילדת המפיקים של אמריקהסרט הקולנוע הטוב ביותר
זאקרי "זאק" לאבין הוא כדורסלן אמריקאי המשחק בעמדת הקלע והסמול פורוורד פורוורד בקבוצת סקרמנטו קינגס מליגת ה-NBA.
לאבין נבחר במקום ה-13 בדראפט 2014, נבחר לחמישייה השנייה של הרוקיז בליגה וזכה בתחרות ההטבעות בשתי העונות הראשונות שלו בליגה.
לאבין נולד ברנטון, וושינגטון לפול, ששיחק פוטבול בליגות ה-USFL וה-NFL ולסי.
הוא החל להתעניין בכדורסל בגיל חמש בעקבות צפייה בסרט "ספייס ג'אם", בכיכובו של מייקל ג'ורדן.
מאוחר יותר הפך לאבין לאוהד נלהב של קובי ברייאנט, ועיצב את סגנון המשחק שלו לפי אליל ילדותו.
שיחק כדורסל בתיכון בות'ל ושימש כרכז המוביל של הקבוצה.
בשנתו האחרונה בתיכון השיג ממוצע של 28.5 נקודות, 3.4 ריבאונדים ו-2.5 אסיסטים למשחק וזכה בתואר שחקן השנה בתיכונים במדינת וושינגטון מטעם ה-AP.
ב-20 ביוני 2012 לאבין התחייב בעל פה לשחק באוניברסיטת קליפורניה בלוס אנג'לס (UCLA) תחת המאמן בן האולנד.
האולנד פוטר מספר חודשים לאחר מכן ולאבין שקל לעבור לשחק עבור אוניברסיטת וושינגטון, אך בסופו של דבר בחר להישאר בקליפורניה.
את עונת 2013/14 פתח כשחקן השישי של הקבוצה.
יכולות הקליעה וההטבעה שלו הרשימו את פרשני הספורט, שדירגו אותו במקום גבוה בתחזיות לקראת הדראפט הקרוב.
בעקבות כך החליט לאבין להעמיד את עצמו לבחירה.
במשחקים האחרונים של העונה התקשה לקלוע נקודות - מתוך 18 המשחקים האחרונים בעונה, רק בארבעה הצליח לקלוע 10 נקודות או יותר.
למרות סיום העונה החלש נבחר לאבין לאחד מ-12 הפרשמנים (שחקני עונה ראשונה) של העונה.
ב-16 באפריל הודיע על הצטרפותו לדראפט.
בדראפט שהתקיים ב-26 ביוני 2014 נבחר לאבין במקום ה-13 על ידי קבוצת מינסוטה טימברוולבס ומספר ימים לאחר מכן חתם על חוזה בקבוצה.
בחמשת המשחקים הראשונים של עונת 2014/15 שיחק רק 12 דקות, אך פציעה בקרסול של ריקי רוביו הפכה אותו לשחקן חמישייה כשהוא מועדף על פני מו ויליאמס הוותיק.
רוביו חזר לשחק במהלך חודש פברואר ולאבין חזר לספסל המחליפים, אך באותו חודש נשלח ויליאמס בטרייד, עובדה שהקנתה לו זמן משחק.
במהלך סוף שבוע האולסטאר של עונת 2015, לאבין השתתף בתחרות ההטבעות וזכה באהדת הקהל לאחר שביצע את ההטבעה הראשונה כשהוא לובש את הגופייה שלבש מייקל ג'ורדן בסרט "ספייס ג'אם".
הוא ניצח בתחרות והפך למנצח הצעיר ביותר מאז זכה בה קובי בראיינט בשנת 1997. ב-11 באפריל קלע שיא קריירה של 37 נקודות בהפסד קבוצתו לגולדן סטייט ווריירס.
בעונת הבכורה שותף לאבין ב-77 משחקים, 40 מתוכם כשחקן חמישייה, בהם קלע ממוצע של 10.1 נקודות.
בסיום העונה נבחר לחמישייה השנייה של הרוקיז בליגה.
רוביו נפצע שוב בפתיחת עונת 2015/16 ולאבין קיבל שוב את ההזדמנות לעלות בחמישייה הפותחת במספר משחקים.
ב-27 בינואר 2016 עלה מהספסל וקלע 35 נקודות, בהפסד לאוקלהומה סיטי ת'אנדר, שיא מועדון בנקודות עבור שחקן ספסל.
בתחרות ההטבעות של ה-NBA בפברואר 2016 זכה בפעם השנייה ברציפות, לאחר שזכה קודם לכן בתחרויות ה"אול סטאר" השנתיות בתואר ה-MVP (השחקן המצטיין) במשחק של נבחרת הכוכבים ילידי ארצות הברית מול נבחרת שחקני ה-NBA ילידי "שאר העולם".
בעונת 2016/17 הפך לשחקן חמישייה קבוע.
בתחילת חודש פברואר קרע את הרצועה בברכו במהלך משחק מול הדטרויט פיסטונס, פציעה שסיימה עבורו את העונה
ביוני 2017 הועבר יחד עם כריס דאן והזכויות על לאורי מארקנן לשיקגו בולס בתמורה לג'ימי באטלר.
הפציעה השביתה אותו לחצי עונה ואת הבכורה בקבוצה ערך ב-13 בינואר 2018 בניצחון הקבוצה על דטרויט פיסטונס.
בסיום העונה הפך לשחקן חופשי-מוגבל.
סקרמנטו קינגס הציעה לו חוזה לארבע עונות תמורת 80 מיליון דולר.
הבולס ניצלו את זכותם להשוות את ההצעה והאריכו את חוזהו בקבוצה.
ב-1 במרץ 2019 קלע שיא קריירה של 47 נקודות במשחק שנגרר ל-4 הארכות מול אטלנטה הוקס.
ב-23 בנובמבר 2019 שבר את שיא הקריירה כשקלע 49 נקודות במשחק מול שארלוט הורנטס.
באותו משחק קלע 13 שלשות, מתוכן 7 ברבע האחרון, כולל שלשת ניצחון כשנייה לסיום המשחק.
ב-6 בינואר 2023 קבע לאבין שיא עונתי של 41 נקודות.
זאקרי מייקל "זאק" מקמאת' הוא שחקן אמריקאי-יהודי שמשחק בעמדת השוער בקבוצת ריאל מונרכס בליגת ה-MLS.
מקמאת' נולד בסיינט פיטרסברג, פלורידה, ארצות הברית.
אמו היא יהודייה, אביו הוא נוצרי-קתולי, והוא מגדיר עצמו גם כיהודי.
הוא אף חגג בר מצווה בבית הכנסת הרפורמי "בית אל" שבעיר הולדתו.
מקמאת' החל את הקריירה בקבוצת פילדלפיה יוניון, אשר בחרה בו במקום החמישי של דראפט ה-MLS לשנת 2011.
מקמאת' היה בעברו שוער בנבחרת הנערים עד גיל 17 ובנבחרת ארצות הברית עד גיל 20. הוא זומן גם לסגל הנבחרת האולימפית עד גיל 23, אך לאימונים מקדימים בלבד.
הוא שיחק במכביה ה-18 בישראל, עם הקבוצה האמריקאית, בשנת 2009.
ג'פרי פיליפ וילנדט , הידוע בכינויו זאק ויילד , הוא מוזיקאי,
פזמונאי וגיטריסט מטאל אמריקאי הוא מוכר כגיטריסט של הזמר אוזי אוסבורן ומייסד להקת המטאל Black Label Society.
לזאק ויילד 9 אלבומי אולפן עם להקתו, ושני אלבומי סולו שכתב במהלך השנים.
זאק ויילד נולד בשם "ג'פרי פיליפ וילנדט" בעיר ביון בניו ג'רזי, הוא החל לנגן בגיטרה בגיל 8.
בגיל 14 זאק החל לעבוד בחנות המוזיקה "Silvertone-Music" דבר שהעלה את מודעתו למוזיקת ההבי מטאל והביא לו מוטיבציה להמשיך ולהתאמן בנגינה.
זאק מצהיר כי היה מתאמן על הגיטרה כ-12 שעות ביום ולעיתים מחזרתו מהבית ספר עד הבוקר של היום למחרת.
זאק הושפע בראשית דרכו מג'ימי פייג', אריק קלפטון, אנגוס יאנג, אדי ואן היילן, ג'ימי הנדריקס וסטיבי ריי וון.
זאק טוען שמוזיקאים אלו נתנו לו השראה במהלך כל הקריירה המוזיקלית שלו.
ויילד החל את דרכו המוזיקלית במספר להקות מקומיות בניו ג'רזי.
זאק שלח לאוזי דמו של סולו גיטרה שלו בשנת 1987, ונבחר כמחליף לגיטריסט של אוזי לאחר מותו של הגיטריסט הקודם שלו רנדי רודס, שמהווה לזאק את אחת ההשפעות המוזיקליות הגדולות שלו.
במקביל לנגינה עם אוזי זאק עסק בפרויקט צדדי שלו בשם Pride&Glory עימם הוציא אלבום ראשון ב-1994.
זאק הוחלף בהרכבו של אוזי בשנת 1995 על ידי ג'ו הולמס, עד חזרתו ב-2001.
בשנת 1998 הקים זאק הרכב מטאל בשם Black Label Society, בו הוא משמש כסולן וגיטריסט ראשי, באותה שנה יצא אלבום הבכורה של הלהקה "Sonic Brew.
זאק פעיל בהרכב עד היום ופרסם מאז עוד 8 אלבומי-אולפן ו-4 אלבומי-אוסף מהופעות.
בשנת 2006 זכה בתואר כבוד על ידי "Hollywood Rock Walk of Fame", כהוקרה על פועלו יחד עם אוזי אוסבורן והרכבו, ועל תרומתו לתעשיית המוזיקה.
באותה שנה השתתף ויילד בפסטיבל האוזספט גם כגיטריסט של אוזי אוסבורן וגם עם להקתו Black Label Society.
בשנת 2022 הצטרף ויילד כגיטריסט לסיבוב ההופעות המחודש של פנטרה, לצד רקס בראון וצ'ארלי בנטה, במקומו של דיימבאג דארל.
ויילד תיאר את השתתפותו כהזדמנות לכבד את חברו המנוח, והוא ממשיך ללוות את ההרכב במופעיו מאז.
ב-2001 גילם גיטריסט בסרט "רוק סטאר", בכיכובו של מארק וולברג.
ב-2010 שיחק בתפקיד הדוד של הדמות הראשית בסרט "Bones", לצד ג'ימי בנט.
זאק ויילד ידוע כנגן וספונסר של החברות גיבסון, מארשל, ודאנלופ במהלך השנים יצר בשיתוף פעולה עם חברות אלו דגמי חתימה שלו לגיטרות, מגברים ואפקטים רבים.
כמו כן על רובן המוחלט של הגיטרות ויילד משתמש בפיקאפים אקטיביים מסוג EMG 81/85.
בשנת 2015 הקים זאק חברה ליצור גיטרות ומגברים בשם Wylde-audio שמייצרת ציוד נגינה בעיצוב והמפרט האישי של זאק.
Dean Razorback (ניתנה לו אישית על ידי חברו המנוח דיימבאג דארל)
זאק וודס הוא שחקן וקומיקאי אמריקאי-יהודי.
התפרסם מתפקידו בקומדיה המוקומנטרית "המשרד".
וודס נולד בטרנטון, ניו ג'רזי שבארצות הברית למשפחה יהודית בעיקרה, אם כי סבו מצד אימו היה נוצרי-לותרני.
אביו פסיכיאטר מוסמך ועובד רווחה שמתמחה בטיפול קליני, ואימו היא אחות.
לו אח גדול ואחות קטנה.
בוגר אוניברסיטת ניו יורק (NYU).
החל את דרכו המקצועית בהופעות אלתורים בגיל 16 עם קבוצה שנקראה "הסנדקים" וכללה בין השאר גם את בובי מויניהן.
זאק קולינס הוא כדורסלן אמריקאי, המשחק בעמדת הסנטר בקבוצת סן אנטוניו ספרס מליגת ה-NBA.
שיחק באוניברסיטת גונזגה, ונבחר במקום העשירי של דראפט ה-NBA 2017.
קולינס נולד בצפון לאס וגאס שבנבדה למייקל ולהת'ר קולינס.
קולינס שיחק כדורסל בבית ספר תיכון בישופ גורמן, בלאס וגאס שבנבדה, שם סייע להוביל את בית הספר לארבע אליפויות רצופות.
קולינס עשה את שנתו האחרונה, עם ממוצע של 17.3 נקודות, 14 ריבאונדים, 3.1 אסיסטים ו-6.4 חסימות בדרכו לשחקן הטוב ביותר בליגה הדרום-מערבית של נבדה ולפרס שחקן השנה של נבדה מטעם גטורייד.
קולינס גם שבר את השיא לעונה בודדת בנבדה עבור מספר הריבאונדים וחסימות במהלך עונתו האחרונה בתיכון.
כסטודנט שנה בגונזגה, קולינס שיחק בדרך כלל מהספסל כסנטר.
במשחק חצי הגמר טורניר אליפות המכללות לשנת 2017, קלע קולינס 14 נקודות, אסף 13 ריבאונדים וחסם 6 פעמים, כאשר ה"בולדוגס" ניצחו את אוניברסיטת קרוליינה הדרומית בתוצאה 77–73. במשחק גמר הטורניר, מול אוניברסיטת קרוליינה הצפונית, קלע קולינס 9 נקודות בלבד, בעוד קבוצתו הפסידה בתוצאה 65–71.
בדראפט 2017 נבחר קולינס על ידי סקרמנטו קינגס בבחירה העשירית, ומיד הועבר בטרייד לפורטלנד טרייל בלייזרס.
בעונת סייע לפורטלנד להעפיל לגמר האזור המערבי בפלייאוף ה-NBA, לראשונה מזה 19 שנים.
לאורך הפלייאוף שותף בכל 16 משחקי קבוצתו, ותרם 6.8 נקודות בממוצע למשחק.
לאחר 3 משחקים בעונת נפצע בכתפו, ונאלץ להחמיץ את 63 המשחקים הבאים של הטרייל בלייזרס.
לקראת פתיחת פלייאוף 2020 סבל מפציעה בקרסול, בגינה הושבת לכל אורך הפלייאוף.
לקראת עונת 2021/2022 חתם קולינס בסן אנטוניו ספרס ל-3 עונות עבור 22 מיליון דולר.
זכריה (זאק) יוליסס לואו הוא עיתונאי, פרשן, בלוגר ויוצר פודקאסט אמריקאי.
את דרכו העיתונאית החל בשנת 2004 כעיתונאי לענייני משפט בקונטיקט.
בהמשך עבר לכתוב על כדורסל ולשמש כפרשן של ליגת ה-NBA.
כתב בעבר עבור הספורטס אילוסטרייטד וכיום בעל טור קבוע ב-ESPN.
נחשב לאחד הפרשנים המובילים והנחשבים בסיקור הליגה
לואו בעל תואר שני בהיסטוריה של ארצות הברית מקולג' ויליאם ומרי ובעל תואר שני בעיתונות מאוניברסיטת קולומביה.
בשנת 2004 החל לשמש ככתב לענייני משפט וממשל בעיתון The Advocate בסטמפורד, קונטיקט, תפקיד אותו מילא במשך 4 שנים.
לאחר מכן שימש כשנתיים כתב במגזין The American Lawyer.
במהלך אותו הזמן כתב בלוג באתר האוהדים CelticsHub.Com.
בשנת 2010 החל לכתוב טור דעה בשם "פוינט פורוורד" (Point Forward) במגזין ספורטס אילוסטרייטד.
בשנת 2012 ביל סימונס הציע לו להצטרף כפרשן NBA באתר Grantland.
בשנת 2015, לאחר סגירת האתר, עבר לכתוב עבור ESPN, חברת האם של Grantland.
בשנת 2016 קיבל הצעה לעבור ולכתוב עבור האתר בליצ'ר רפורט (Bleacher Report), אך בסופו של דבר חתם על חוזה ארוך טווח ב-ESPN.
אחת לשבוע מפורסם הפודקאסט "The Lowe Post" בו משוחח לואו עם עיתונאי ספורט שונים על הליגה.
במהלך העונה הוא מפרסם טור שבועי קבוע ב-ESPN תחת השם "10 דברים שאני אוהב ולא אוהב, כולל..."
כתיבתו של פוסט מתאפיינת בניתוח סטטיסטי מעמיק ומרובה פרטים, שימוש בסרטוני וידאו וכתיבה בשפה פשוטה וברורה.
בשונה מכתבים רבים המתקדמים בסיקור או ניתוח של קבוצה אחת, כתיבתו של לואו עוסקת בניתוח כולל של הליגה.
הניתוח מתבצע ברמות שונות ויכול לכלול ניתוח מעמיק של מהלך בודד לצד ניתוח מגמות ארוכות טווח בליגה
זאקי ונג'נס הוא גיטריסט וזמר משני בין לאומי אשר מנגן בלהקת "Avenged Sevenfold".
הגיטריסט ידוע בשמו (זאקי ונגנס) שזהו שם הבמה שלו כאשר השם האמיתי שלו הוא זקרי ג'יימס בייקר (Zachary James Baker).
ונג'נס, יליד אולימפיה, וושינגטון, לימד את עצמו לנגן בגיל 13 ולפני ההצלחה עם להקתו כיום "Avenged Sevenfold" ניגן בלהקת הפאנק "MPA" קיצור של "Mad Porno Action".
בבית ספר התיכון עבר הצקות והשפלות ולכן קיבל את כינויו "זאקי ונג'נס" ("ונג'נס", באנגלית, פירושו "נקמה") היות שרצה לנקום בהם על ידי הצלחה עם להקתו.
הלהקה אוונגד סבנפולד (הלהקה שבו הוא מנגן) הוקמה בשנת 1999 ומופיעה עד היום כאשר הגיטריסט היה אחד מהמקימים של הלהקה.
אלבומה הראשון של הלהקה יצא בשנת 2001 והאלבום האחרון בשנת 2016, כאשר בסך הכל הוציאה הלהקה 11 אלבומים, שוונג'נס היה שותף בהקלטתם.
הגיטרה של ונג'נס מבוססת על מודל S-1 של Schecter.
בתחתית הגוף של הגיטרה ישנם 4 מספרים "6661" אשר מיצגים את שנת הקמת הלהקה 1999. ונג'נס השתמש בגיטרות רבות אחרות בקריירה שלו לפני שהוא קיבל גיטרה חתומה על שמו (2005).
זאקרי (זאק) תומאס סטפן הוא כדורגלן אמריקאי המשחק בעמדת השוער בקבוצת קולורדו ראפידס ובנבחרת ארצות הברית.
בגיל 19 הצטרף לקבוצת המילואים של פרייבורג ושימש כשוער השלישי בקבוצה הבכירה.
ביולי 2016 חזר לארצות הברית וחתם על חוזה בקבוצת קולומבוס קרו מליגת ה-MLS.
חודש לאחר מכן הושאל לקבוצת פיטסבורג ריברהונדס, בה שיחק עד לסיום העונה.
בעונת 2017 הפך לשוערה הראשון שב לקלולמבוס קרו והיה לשוערה הראשון.
בעונת 2018 נבחר לשוער העונה, לאחר ששמר על רשת נקייה במשך עשרה משחקים וספג רק 1.28 שערים בממוצע למשחק לאורך העונה.
סטפן הצטרף לקבוצת מנצ'סטר סיטי ביולי 2019, ובאותו קיץ כבר הושאל לפורטונה דיסלדורף מהבונדסליגה לעונה אחת.
ביולי 2022 הושאל למידלסברו מהצ'מפיונשיפ.
בינואר 2024 חזר לארצות הברית וחתם לשלוש שנים בקולורדו ראפידס.
בשנת 2015 היה סטפן חלק מנבחרת ארצות הברית עד גיל 20 באליפות CONCACAF ובגביע העולם בכדורגל עד גיל 20. במאי 2016 זומן לראשונה לסגל הנבחרת הבוגרת, אך לא שותף במשחקים.
בינואר 2018 קיבל זימון נוסף וערך את הבכורה במשחק ידידות מול נבחרת בוסניה והרצגובינה.
ביוני אותה שנה הצטיין במשחק מול נבחרת צרפת כשעצר שבעה ניסיונות הבקעה, כולל שני ניסיונות בתוספת הזמן של המשחק, שהסתיים בתוצאה 1–1.
זאק וקוואק היא סדרת אנימציה ישראלית-בריטית-קוריאנית לילדים מסוגת הרפתקאות וקומדיה שבבעלות חברת "Zodiak Media".
הסדרה נוצרה על ידי גילי דולב ואיווט קפלן ונכתבה על ידי רוברט וארגאס.
הסדרה שודרה לראשונה בישראל בדיבוב לעברית ב-7 בפברואר 2014 בערוץ ניק ג'וניור.
בארצות הברית הסדרה שודרה לראשונה בדיבוב לאנגלית ב-5 באפריל 2014 בערוץ ניק ג'וניור.
לסדרה יש 3 עונות ו-43 פרקים באורך 22 דקות בעוד שכל פרק מחולק לשני פרקים באורך 11 דקות.
שפות המקור של הסדרה הן עברית, אנגלית וקוריאנית.
לאחר סיום שידור הסדרה בערוץ ניק ג'וניור בישראל, שודרה הסדרה בחינוכית כתוכנית רכש.
הסדרה מתרחשת בספר פופ-אפ, שם בכל פרק זאק בן ה-7 וחברו הטוב ביותר, קוואק, עוברים הרפתקאות שונות.
זאק (Zack) - הדמות הראשית של הסדרה.
ילד בן 7 בעל שיער חום.
החברים הטובים ביותר שלו הם קוואק וקירה.
קוואק (Quack) - ברווז כחול, אחת מהדמויות הראשיות.
למרות שהוא לא מדבר, כולם מבינים אותו.
קירה (Kira) - ילדה עם שיער מתולתל שיכולה לתקן כל דבר עם יצירתיות וכלים שונים.
הופ וסקיפ (Hop & Skip) - צמד אחיות סנאיות.
פלאפי (Fluffy) - קיפוד קטן שנבהל בקלות.
חובב קריאה ובעל ידע נרחב.
משפט חוזר שלו בסדרה הוא: "אני סוג של מומחה בנושא...".
במאית הדיבוב בעברית הייתה אפרת קרצמן.
מפיקת הדיבוב בשנת 2014 הייתה אסנת סדן, ובשנת 2017 הייתה עדי וולוצקי.
שם הדמותמדבב/ת באנגליתמדבב/ת בעבריתזאקתומאס אלבריטוןבר סבירקוואקניק בייקרקירהמדיסון האת'וויישירה מנדלוביץ'הופמריה מאי, קלאנסי פנייובל בדורסקיפרגן לוץאיילה פלדמן (2014) נויה דאון (2017)פלאפיג'סי ריי שפאפיק רוזןבלי-אפקולין מקפרלןאמיר קריאףדמויות שונותדדי זהר, הדר שחף-מעיין, גדי לוי (2017)
זאק לידיי הוא כדורסלן אזרי יליד-ארצות הברית המשחק בעמדות הפאוור פורוורד והסנטר באולימפיה מילאנו בליגת העל האיטלקית בכדורסל והיורוליג.
לידיי נולד בדאלאס, טקסס, ארצות הברית.
הוא למד ושיחק בבית הספר התיכון סקייליין בעיר, ולאחר מכן עבר לתיכון קולוני.
לאחר מכן שיחק כדורסל מכללות במדי אוניברסיטת דרום פלורידה במדי שנתיים ולאחר מכן עבר לשנתיים ל.
לאחר שלא נבחר בדראפט ה-NBA 2017 חתם לידיי בהפועל גלבוע גליל מליגת העל בכדורסל.
ב-9 בדצמבר הוא רשם דאבל דאבל של 22 נקודות ו-20 ריבאונדים, מהם 10 בהתקפה, בניצחון 72–71 על הפועל ירושלים במסגרת המחזור התשיעי של עונת , והפך לראשון מאז דיימון סימפסון ב-2014 שרושם לפחות 20 נקודות ולפחות 20 ריבאונדים.
הוא זכה בתואר מצטיין המחזור, נבחר למצטיין החודש בדצמבר 2017 ואפריל 2018 ולקח חלק במשחק האולסטאר של ליגת העל בכדורסל, בו ניצחו הזרים 137–122, ובתחרות ההטבעות, בה סיים במקום הרביעי.
את שיא הקריירה שלו בישראל רשם בהפסד 92–101 להפועל חולון במסגרת המחזור ה-15 בליגת העל, בו שיחק 40 דקות וקלע 32 נקודות.
הוא העפיל עם הקבוצה לפלייאוף הליגה, אך גלבוע הודחה בידי הפועל ירושלים 1–3 ברבע הגמר.
ביוני 2018 שיחק לידיי במדי אטלנטה הוקס בליגת הקיץ של ה-NBA, וב-7 ביולי חתם לשלוש שנים באולימפיאקוס מליגת העל היוונית בכדורסל והיורוליג.
ב-30 בנובמבר 2018 קלע שיא עונתי של 28 נקודות בניצחון היורוליג 90–72 על בודוצ'נוסט, ורשם 42 נקודות מדד ב-21 דקות משחק עם 8 ריבאונדים ושתי חטיפות.
באותו מחזור הוא גם נבחר למצטיין המחזור של היורוליג.
ב-25 משחקים בליגה היוונית הוא העמיד ממוצעים של 11.2 נקודות ו-4.8 ריבאונדים למשחק.
ב-5 ביולי 2019 שוחרר לידיי מאולימפיאקוס, וב-25 ביולי חתם בז'לגיריס קובנה מליגת העל הליטאית בכדורסל והיורוליג.
ב-17 באוקטובר 2019 הוביל את ז'לגיריס לניצחון יורוליג 86–73 על ריאל מדריד ורשם 26 נקודות ו-9 ריבאונדים במסגרת המחזור השני במפעל.
לידיי וקבוצתו זכו באליפות ליטא וב בסיום עונת , וביורוליג סיימו במקום התשיעי לפני ביטול העונה בעקבות מגפת הקורונה באירופה.
את עונת היורוליג סיים עם ממוצעים של 11.8 נקודות ו-4.7 ריבאונדים למשחק.
ביולי 2020 ניצל לידיי את סעיף היציאה בחוזהו עם ז'לגיריס וחתם לשנתיים באולימפיה מילאנו מליגת העל האיטלקית בכדורסל והיורוליג.
במשחק הראשון של שלב ההצלבה בעונת 2020/2021 ביורוליג מול באיירן מינכן קלע לידיי את סל הניצחון, והקבוצה העפילה לפיינל פור היורוליג וסיימה במקום השלישי.
לידיי זכה עם מילאנו גם ב, וב-5 ביולי 2021 שוחרר מהקבוצה.
למחרת חתם לידיי בפרטיזן בלגרד מהליגה האדריאטית והיורוקאפ.
הוא הגיע עם הקבוצה לגמר הליגה האדריאטית ולגמר גביע רדיבוי קוראץ', בשניהם הפסידה הקבוצה ליריבה העירונית הכוכב האדום, ונבחר לחמישיית העונה בליגה האדריאטית עם ממוצעים של 11.9 נקודות ו-5.7 ריבאונדים למשחק.
בעונת זכתה הקבוצה באליפות הליגה האדריאטית לראשונה מזה עשור והעפילה לרבע גמר היורוליג, ולידיי רשם ממוצעים של 10.9 נקודות ו-5.1 ריבאונדים למשחק במפעל האירופי.
ב-25 ביוני 2024 חזר למילאנו וחתם בקבוצה לשנתיים.
ב-2023 החל לידיי בהליכים לקבלת דרכון אזרי, וב-22 בפברואר 2024 ערך את הופעת הבכורה שלו בנבחרת אזרבייג'ן בכדורסל, כששיחק 40 דקות וקלע 22 נקודות בהפסד 72–53 ל במסגרת קדם מוקדמות גביע העולם בכדורסל 2027.
זאק דה לה רוחה הוא זמר, משורר ומוזיקאי אמריקאי-יהודי ממוצא מקסיקני.
הוא ידוע בעיקר בשל השתתפותו בלהקת Rage Against the Machine, אחת מהחלוצות בתחום הראפ רוק והראפ מטאל.
מלבד היותו זמר ראפ ומטאל הוא גם מתמחה בתיפוף, נגינה על גיטרה, גיטרה בס וכלי מקלדת.
הוא ידוע בדעותיו הפוליטיות הנחרצות ובמחאתו כנגד הקומפלקס הצבאי-תעשייתי, אמריקה התאגידית ודיכוי שלטוני.
דה לה רוחה נולד בשם זכריאס מנואל דה לה רוחה בעיר לונג ביץ', קליפורניה, ב־12 בינואר 1970, לאב מקסיקני-אמריקני (האמן רוברט "בטו" דה לה רוחה, יליד 1937) ואם ממוצא אירי, (אוליביה לורין קרטר ילידת 1941).
אביו היה יהודי דתי ממוצא מקסיקני שטען כי הוא צאצא של יהדות ספרד.
סבו של דה לה רוחה, יצחק דה לה רוחה בלטרן (1910–1985), היה מהפכן מקסיקני שלחם במהפכה המקסיקנית ומאוחר יותר עבד כחקלאי בארצות הברית.
בבגרותו הודה דה לה רוחה כי תמיכתו התקיפה בארגון הצבא הזפטיסטי לשחרור לאומי.
הוריו של דה לה רוחה התגרשו כאשר היה בן שש, והוא עבר ממזרח לוס אנג'לס לאירווין עם אמו, שלמדה באוניברסיטת קליפורניה באירוויין ובסופו של דבר קיבלה דוקטורט באנתרופולוגיה.
מאוחר יותר תיאר דה לה רוחה את אירווין כ"אחת הערים הגזעניות ביותר שניתן להעלות על הדעת" ואמר כי "אם היית מקסיקני באירווין, היית שם כי היה לך מטאטא או פטיש ביד שמאל".
דה לה רוחה פגש את טים קומרפורד בבית הספר היסודי, ובחטיבת הביניים, שניהם ניגנו בגיטרה בלהקה בשם Juvenile Expression.
ההתעניינות של דה לה רוחה בלהקות פאנק רוק (Punk rock) כמו סקס פיסטולס, הקלאש, ובד רליג'ן הפכה להערכה ללהקות אחרות כמו 'Minor Threat', 'Bad Brains' ו-'The Teen Idles'.
בתיכון הוא הצטרף ללהקה Hard Stance, שהתפתחה ללהקת רוק כבד בסביבות 1988 וצברה מחתרת לאומית בעקבותיה.
הלהקה הוציאה תקליט בודד, 'No Spiritual Surrender', עם הוצאת 'Revelation Records' בשנת 1990 לפני שהתפרקה.
מאוחר יותר אמר דה לה רוחה שהלהקה עוסקת ב"ניתוק עצמנו לחלוטין מהחברה לראות את עצמנו כ ...
רוחות ולא להתכופף למערכת שרואה בך סתם עוד חלוק נחל על גדת נהר.
הוצאתי את כל הכעס שלי החוצה דרך הלהקה ההיא."
לאחר פירוק הלהקה בשנת 1991, דה לה רוחה החל לאהוב את סגנון ההיפ הופ והחל להופיע במועדונים מקומיים.
באחד מהם ניגש אליו גיטריסט בשם טום מורלו, שהתרשם ממילותיו של דה לה רוחה, ושכנע אותו להקים להקה.
מורלו גייס את המתופף לשעבר של להקת "גרטה", בראד וילק ודה לה רוחה גייס את חברו ללהקת ה-Juvenile Expression לשעבר, טים קומרפורד, לנגן בס.
הלהקה נקראה על שם תקליט הלהקה הקודמת של דה לה רוחה, שטרם פורסם, Rage Against the Machine.
הלהקה החדשה הוציאה את אלבום הבכורה שלהם "Rage Against the Machine" בשנת 1992 אשר עבר בהצלחה ביקורתית ומסחרית.
הלהקה עלתה לבמה המרכזית בלולפאלוזה בשנת 1993 והייתה אחת הלהקות הכי טעונות פוליטית שאי פעם קיבלה זמן אוויר נרחב מהרדיו האמריקאי ומרשת MTV.
האלבומים השני והשלישי של הלהקה הגיעו למקום הראשון במצעדי המכירות בארצות הברית, אך לא הביאו לפעולה הפוליטית שקיווה לה דה לה רוחה.
הוא נהפך חסר שקט יותר ויותר וביצע שיתופי פעולה עם אמנים כמו 'KRS-One', צ'אק די, ו'פאבליק אנמי'.
הוא עזב את הלהקה באוקטובר 2000, כשהוא ציין "הבדלים יצירתיים", ובזמנו פרסם הצהרה באומרו: "היה צורך לעזוב את הלהקה מכיוון שתהליך קבלת ההחלטות שלנו נכשל לחלוטין", בהתייחסו למחלוקת על שחרורו של האלבום "Renegades".
שאר חברי הלהקה חיפשו אחר ניהול נפרד והבטיחו את שחרורם המיידי של האלבום.
לאחר חיפוש אחר מחליף לדה לה רוחה, חברי הלהקה האחרים הצטרפו לכריס קורנל מלהקת סאונדגארדן כדי להקליט אותו.
לאחר התפרקות הלהקה עבד דה לה רוחה על אלבום סולו שהקליט מאז לפני פירוק הלהקה, במקביל לשיתופי פעולה עם אמנים רבים, ביניהם DJ Shadow, El-P, DJ Premier ו-ג'יימס פויסר.
לבסוף האלבום מעולם לא יצא לפועל, ודה לה רוחה החל בשיתוף פעולה חדש עם טרנט רזנור מלהקת Nine Inch Nails, בו הופקו כעשרים רצועות.
רזנור חשב שהיצירה הייתה "מעולה", אך אמר כי השירים ככל הנראה לא יצאו לאור מכיוון שדה לה רוחה לא היה "מוכן להקליט" באותה תקופה.
בעבודה עם DJ Shadow, דה לה רוחה אף הודה בראיון שנערך בשנת 2008 כי:
בשנת 2000 הופיע דה לה רוחה בשיר "מרכז הסערה", מתוך האלבום של רוני סייז, Reprazent In The Mode, ואילו בשנת 2002, הוא הופיע בתפקיד מינורי בחלק הראשון של השיר "Blackalicious" שיצא לאור באלבום "Blazing Arrow".
בשיתוף פעולה חדש בין דה לה רוחה ל-DJ Shadow, השיר "צעדת המוות" אשר יצא לאינטרנט בחינם בשנת 2003 במחאה על הפלישה הקרובה לעיראק.
במסגרת שיתוף הפעולה פרסם דה לה רוחה הצהרה שכללה את הדברים הבאים:
שירי הפסקול והאמנים שהעניקו השראה לסרט "פרנהייט 9/11" משנת 2004 כללו את אחד משיתופי הפעולה עם רזנור, "אנחנו רוצים הכל".
אלבום זה כלל גם את השיר "אף אחד לא נותר", הקלטת הבכורה של הגיטריסט 'Rage Against the Machine' לשעבר טום מורלו בתור חבר בלהקת "משמר הלילה".
ב־7 באוקטובר 2005, חזר דה לה רוחה לבמה עם חומר חדש, והופיע עם להקת 'סון ג'רוחו סון דה מדרה'.
ב־8 בספטמבר 2016 דווח כי אלבום הסולו הראשון של דה לה רוחה יהיה שלם ויצא לאור בתחילת 2017. החדשות הגיעו עם שיר חדש, שהופק על ידי El-P, בשם "Digging for Windows" שיצא ב-YouTube ו-BitTorrent.
עם זאת, עד היום האלבום לא יצא לאור ונותר ללא הכרזות נוספות.
התאחדות רייג' אגאינסט דה משין
השמועות כי Rage Against The Machine עומדת להתאחד מחדש בפסטיבל המוזיקה והאמנויות של עמק קואצ'לה הופצו באמצע ינואר 2007 ואושרו ב־22 בינואר.
הלהקה ניגנה מול 'צבא זאפטיסטה לשחרור לאומי' (EZLN) לקהל הגדול ביותר בפסטיבל.
ההופעה נחשבה בתחילה כחד-פעמית, אך הדבר התברר כשגוי.
הלהקה הופיעה שבע הופעות נוספות בארצות הברית בשנת 2007, ובינואר 2008 הם הופיעו את ההופעות הראשונות שלהם מחוץ לארצות הברית כחלק מפסטיבל Big Day Out באוסטרליה ובניו זילנד.
הלהקה המשיכה לסיבוב הופעות ברחבי העולם, כשהיא מדברת על פסטיבלים גדולים רבים באירופה ובארצות הברית, כולל Lollapalooza בשיקגו ופסטיבלי הרידינג והלידס.
בריאיון לשנת 2008 אמר דה לה רוחה את הדברים על היחסים בינו, קומרפורד, וילק ומורלו:
מאוחר יותר בשנת 2011, דה לה רוחה ושאר הלהקה התאחדו למופע גמר אחד, עם הכותרת, 'LA Rising 30' ביולי, 2011. המופע מילא את הקולוסיאום של לוס אנג'לס.
הוכרז טור מפגש שני לאביב 2020, אך הוא עומד בסימן שאלה בעקבות משבר נגיף הקורונה.
הלהקה אמורה להעלות 52 מופעים (39 בארצות הברית, 5 בקנדה ו-8 באירופה) מה -26 במרץ עד ה-12 בספטמבר.
בשנת 2008, דה לה רוחה ומתופף לשעבר של להקת 'מארס וולטה', ג'ון תיאודור, הקימו את הלהקה One Day as a Lion (בעברית: יום אחד כאריה).
בהמשך הוסיפו את ג'ואי קראם מלהקת "הארבה" על קלידים להופעות החיות שלהם.
הקבוצה משלבת תיפוף רוק, קלידים אלקטרוניים וקולות היפ הופ.
דה לה רוחה ניגן קלידים וגם סיפק שירה, כשתיאודור ניגן על התופים.
שמה של הלהקה נובע מצילום גרפיטי שחור לבן שצילם הצלם צ'יקנו ג'ורג 'רודריגז בשנת 1970 ובו כתוב: "עדיף לחיות יום אחד כאריה, מאשר אלף שנה ככבשה".
משפט זה מגיע מתוך סיסמתו של בניטו מוסוליני שזכתה לפופולריות בשנות השלושים באיטליה הפשיסטית, "עדיף שיום אחד אהיה כאריה מאשר מאה יום ככבשה." הם הוציאו את תקליט הבכורה שלהם, One Day as a Lion, ב־22 ביולי 2008 .
דה לה רוחה תומך פומבי מובהק בשמאל רדיקלי בארצות הברית, ובפרט בעד לאונרד פלטייה, מומיה אבו ג'מאל ותנועת זאפטיסטה (EZLN) במקסיקו.
הוא נשא נאום על בימת האו"ם והעיד נגד ארצות הברית והיחס שלה לאבו ג'מאל.
דה לה רוחה הודיע על מחויבותם של להקתו למאבקי המהגרים, השחורים והזפטיסטות.
הוא שינה את שמו של מרכז המשאבים העממי בפארק היילנד למרכז Centro de Regeneracion.
שם, רבים מאותם אמנים ופעילים שהשתתפו במאבק על מרכז השלום והצדק שמרו על מחויבותם לספק לנוער מרחב תרבותי והדרכה.
לצד סדנאות מוזיקה ופיתוח רדיו קלנדסטינה, ארגנו חברי סנטרו גם סדנאות גרפיטי ופסטיבלי סרטי נוער.
אף על פי שהפרויקט נמשך שנתיים בלבד, הוא היה מרחב חשוב במיסוד המתמשך של הפוליטיקה הקהילתית, פרקטיקות התרבות והרשתות החברתיות של סצנת האסטסייד בשנות התשעים.
זאק דה לה רוחה ביקש מחברת התקליטים שלהם, Epic Records, סכום של 30,000 $ בשביל תרומה לארגון ה-EZLN.
לא ידוע אם הם נענו.
דגל EZLN אף שימש כתפאורה בימתית בכל מופעי הלהקה מאז איחודם באפריל, 2007. דה לה רוחה הודה בכך שכמעט בלתי אפשרי היה לו לשרטט את הגבול בין פוליטיקה למוזיקה.
ב־14 באפריל 2007, מורלו ודה לה רוחה התאחדו בשלב מוקדם על הבמה כדי לבצע מערכת אקוסטית קצרה ב-'House of Blues' בשיקגו, בעצרת לאוכל הוגן עם הקואליציה של עובדי CIW.
מורלו תיאר את האירוע כ"מרגש מאוד עבור כל אחד בחדר, כולל אותי".
בתוכנית האיחוד הראשונה של רייג', נשא דה לה רוחה נאום במהלך השיר "Wake Up" (שגם באלבום הוא שיר מחאה בולט ביותר) בו כינה דה לה רוחה מספר נשיאים אמריקאים פושעי מלחמה, תוך ציטוט הצהרה של נועם חומסקי בנוגע לעקרונות נירנברג.
Hard Stance (שינתה את שמה מאוחר יותר ל-in side out)
זאק מקגוואן הוא שחקן קולנוע וטלוויזיה אמריקאי-יהודי.
הוא ידוע בזכות תפקידיו בסדרות הטלוויזיה "חסרי בושה" בתפקיד ג'ודי, "סוכני S.H.I.E.L.D." בתפקיד אנטון איבנוב / סופיריור, "מפרשים שחורים" בתפקיד צ'ארלס ויין, ובסדרה "100" בתפקיד רואן.
מקגוואן נולד בעיר ניו יורק שבארצות הברית, לברנדה ולווינסנט מקגוואן.
אחיו הגדולים הם דאג ומאט.
אביו ממשפחה נוצרית ממוצא אירי, ואמו ממשפחה יהודית-אשכנזית של ניצולי שואה.
למרות שהם התגוררו בניו יורק רוב חייהם, המשפחה נסעה רבות בגלל עבודתה של ברנדה בחברת יונייטד איירליינס.
מקגוואן למד בבית הספר "פילדסטון" לתרבות אתית החל מהגן ועד השנה האחרונה בבית הספר התיכון, שם היה קפטן קבוצות הכדורגל והוקי הקרח וחבר בקבוצות הדרמה והתיאטרון.
לאחר מכן למד במכללת קרלטון במינסוטה, שם סיים את לימודיו בשנת 2002.
באמצע 2011, מקגוואן לוהק לסדרה "חסרי בושה", בתפקיד "ג'ודי", בעונה הראשונה בתפקיד אורח (עונה 2) ולאחר מכן בצוות הקבוע (עונה 3).
העונה השנייה הוקרנה בבכורה של 8 בינואר 2012. לדבריו, עבודתו כדוגמן עירום לתלמידי אמנות עזרה לו להיכנס לתפקיד.
בשנת 2014 מקגוואן שיחק בסרט "דרקולה: ההתחלה".
בינואר 2014 החל לשחק בסדרת הטלוויזיה ההרפתקנית הדרמטית "מפרשים שחורים", כששיחק גרסה בדיונית של הפיראט האנגלי מהמאה ה-18, צ'ארלס ויין.
ביולי 2016 הצטרף מקגואן לצוות השחקנים של סדרת הטלוויזיה המדע הבדיונית "100", כששיחק את המלך רואן מממלכת הקרח, לאחר שגילם בעבר את התפקיד ככוכב אורח.
בינואר 2017 הצטרף מקגוואן לצוות השחקנים של סדרת הטלוויזיה "סוכני S.H.I.E.L.D." הוא גילם את הנבל "סופיריור".
במרץ 2018 הצטרף מקגוואן לצוות השחקנים בעונתה השנייה של הסדרה "הטובות למשטרת אל איי", סדרת טלוויזיה המבוססת על הזיכיון לסרט "בחורים רעים" לצד ג'סיקה אלבה וגבריאל יוניון.
מקגוואן הוא בן דודה של השחקנית רוז מק'גוון.
ב־27 בספטמבר 2008 מקגוואן התחתן עם אמילי ג'ונסון בהרי סנטה ברברה.
אנטון איבנוב / הסופיריור 8 פרקים 2018 המתים המהלכים ג'סטין 3 פרקים 2019 הטובות למשטרת אל איי ריי שרמן 2 פרקיםFBIדילן רוסיפרק: "Identity Crisis"2020פרויקט הספר הכחולדאנקו בוקר2 פרקים מקגייוור רומי 3 פרקים2022דם ואוצרות אנדריי לבצ'נקו2 פרקים2025דור ה-Vדוגנוט2 פרקים
זאקארי "זאק" סויר קופלין הוא פעיל חברתי אמריקאי, עיתונאי ואיש טלוויזיה מלואיזיאנה.
קופלין ערך קמפיין להוצאת בריאתנות מלימודי מדע בבתי ספר ציבוריים והיה מעורב בהפרדה בין הכנסייה והמדינה.
הוא התנגד לשוברי בית ספר ("ואוצ'רים") מכיוון שהם מספקים כסף ציבורי לבתי ספר שעשויים ללמד בריאתנות.
כתלמיד תיכון, ארגן חתימתם של שבעים ושמונה מדענים זוכי פרס נובל על מסמך נגד חוק חינוך מדעי בלואיזיאנה שכלל לימודי בריאתנות.
הוא עוסק גם במדיניות מימון מדע ובמדיניות קביעת תוכני לימודים וספרי לימוד.
הקמפיין השני שלו קרא לקפיצת מדרגה במחקר ובחינוך, וקרא לברק אובמה להשקיע טריליון דולר במחקר ובחינוך.
קופלין התראיין ב"זמן אמיתי עם ביל מאהר" של HBO, שם ציין ביל מאהר כי קופלין היה האורח הצעיר ביותר שהופיע אי פעם בתוכניתו.
MSN.com כינה את קופלין את הדוגי האוזר של הפעילים הפוליטיים.
קופלין הוצג בכלי תקשורת בין-לאומיים רבים, בהם "ווג", "Mashable", "הניו יורק טיימס", "וושינגטון פוסט", "io9", "סלייט", "הפינגטון פוסט", "Moyers and Company", "MSNBC", "NPR" ו"הרדיו הציבורי הבין-לאומי" .
קופלין נולד בבאטון רוז', לואיזיאנה.
הוריו הם אנדראה ואנדי קופלין, סגן ראש העיר וקצין המינהל הראשי של ניו אורלינס.
אנדי קופלין היה ראש המטה של המושלים מרפי ג'יי פוסטר, ג'וניור וקתלין בלאנקו והקים את רשות השיקום בלואיזיאנה תחת פיקוחה של בלאנקו.
זאק קופלין סיים את לימודיו בבית הספר התיכון מגנט (Magnet) בבאטון רוז' בשנת 2011 ובאוניברסיטת רייס ביוסטון, טקסס בשנת 2015.
בשנתו האחרונה כתלמיד בבית הספר התיכון מגנט בבאטון רוז' פתח קופלין בקמפיין לביטול חוק החינוך המדעי בלואיזיאנה, שתואר על ידי קהילת המדע הבין-לאומית כחוק בריאתנות.
קופלין ניהל את הקמפיין שלו דרך אתר RepealCreationism שאותו יצר.
קופלין הצטרף לסנאטור מדינת לואיזיאנה קארן קרטר פיטרסון, דמוקרטית מניו אורלינס ויו"ר המפלגה הדמוקרטית של לואיזיאנה, שנתנה חסות לשני ניסיונות לבטל את חוק החינוך המדעי בלואיזיאנה.
פיטרסון נשבעה להמשיך לתת חסות להצעות חוק מתחרות, "עד שננצח את החוק הזה."
בעזרתו של הכימאי חתן פרס נובל, הארי קרוטו, אסף קופלין את תמיכתם של 78 מדענים זוכי פרס נובל, שתמכו במאמץ הביטול.
הביטול נתמך גם על ידי מדענים בולטים רבים אחרים כולל קן מילר.
קופלין השיג את תמיכתם של ארגוני מדע גדולים בביטול, כולל האגודה האמריקאית לקידום המדע, ארגון המדע הגדול בעולם שבו למעלה מ-10 מיליון חברים.
הוא השיג תמיכה מפרויקט מכתב הכמורה (Clergy Letter Project) ומועצת העיר ניו אורלינס.
קופלין מילא תפקיד מרכזי בשכנוע מועצת החינוך היסודי והתיכוני בלואיזיאנה לאמץ ספרי לימוד חדשים למדעי החיים.
לאחר אימוץ ספרי הלימוד החדשים פרסם כתב העת "Baton Rouge Advocate" מאמר מערכת שכינה את תלמיד התיכון "משמיד הענקים החדש במדיניות החינוך הממלכתית."
קופלין עמד בראש מסע למניעת ניסיונות מחוקקי לואיזיאנה להפוך את החלטת הדירקטוריון.
קופלין מילא תפקיד בדיון בנושא רפורמת החינוך באמריקה.
הוא זיהה וחשף מספר בתי ספר בתוכנית שוברי הלימודים של לואיזיאנה שהשתמשו בתוכניות לימוד בריאתניות או שהורו בריאתנות.
קופלין עבד עם תוכנית הטלוויזיה Melissa Harris-Perry Show של MSNBC כדי לחשוף למעלה מ-300 בתי ספר שהשתמשו בשוברים ובמקביל לימדו בריאתנות, וזאת בהיקף ארצי בלואיזיאנה.
בשנת 2013 השיק קופלין יחד עם עיתונאי חוקר בלואיזיאנה, למאר ווייט, את "הקפיצה הגדולה השנייה קדימה למען האנושות", ועדת פעולה פוליטית הדוגלת במימון בסך טריליון דולר, שיועבר למחקר ופיתוח מדעי ולסיום חקיקה של מכחישי מדע ואבולוציה.
קופלין כתב מכתב פתוח לנשיא ארצות הברית ברק אובמה וביקש ממנו לתמוך בקמפיין.
קופלין התווכח עם חבר מערכת "וול סטריט ג'ורנל", סטיבן מור, על ההחזר על ההשקעה במימון מדע בתוכנית זמן אמיתי עם ביל מאהר של HBO.
קופלין ציין כי מור אינו מדען, כאשר מור חקר את מענקי הקרן הלאומית למדע.
הקליפ הפך לוויראלי על ידי Upworthy.
על פי האפינגטון פוסט, קופלין איתגר את מישל בקמן לעמוד מאחורי הצהרות בריאתניות שהשמיעה על מדענים זוכי פרסי נובל.
קופלין ביסס את קריאת התגר שלו על מדענים זוכי פרסי נובל שתמכו בקמפיין האנטי-בריאתני.
פועלו בנושא זכה לסיקור תקשורתי של העיתון Gambit של ניו אורלינס בזמן שבקמן שהתה בניו אורלינס.
קופלין זכה בפרס "חברו של דרווין" לשנת 2012 מטעם המרכז הלאומי לחינוך מדעי עם ג'ודי סקוטצ'מור וזכה ב"פרס התיקון הראשון של יו הפנר לחינוך" לשנת 2012. הוא האדם השני שזוכה בשני הפרסים.
ה-"Gambit Weekly" של ניו אורליאן כינה אותו "יוצר החדשות ה-38 בגודלו בניו אורלינס בשנת 2011".
Houston Chronicle כינה את קופלין אחד האנשים המרתקים החיים ביוסטון.
בשנת 2014 קיבל קופלין את פרס השירות הציבורי של האגודה האמריקאית לביוכימיה וביולוגיה מולקולרית, ואת פרס האומץ והצדק של LSU Manship School of Journalism.
קופלין נתן השראה ליצירת קומיקס של "דנסברי" על החוק האנטי-מדעי של לואיזיאנה.
קופלין נבחר ל"מחפש האמת" של השבוע בדצמבר 2012 על ידי אתר Truthdig, אתר פרוגרסיבי.
קופלין הוא "חייל רגלי" של מליסה האריס-פרי (Melissa Harris-Perry) , כפי שפורסם בתוכניתה.
זאקרי "זאק" מייקל קינג הידוע בשם זאק קינג, הוא קוסם, אמן חושים, יוטיובר ואושיית רשת אמריקאי.
קינג ידוע בקטעי הווידאו הקצרים שלו, בעזרתם הוא נראה כאילו הוא עושה קסמים.
קינג מכנה קטעי וידאו אלה כ"אחיזת עיניים דיגיטלית".
קינג החל לפרסם קטעי וידאו ביוטיוב ב-2008, ב-2013 החל לפרסם קטעי וידאו ב-Vine, וב-2016 החל לפרסם בטיקטוק.
נכון לפברואר 2023, צבר קינג בטיקטוק יותר מ-72.8 מיליון עוקבים, מה שהופך אותו לאדם השביעי במספר העוקבים שלו באפליקציה.
קינג נולד וגדל בעיר פורטלנד במדינת אורגון, שבארצות הברית.
קינג הוא ממוצא סיני מצד אביו, וממוצא אוסטרי וניקרגואי מצד אמו.
קינג עשה את סרטו הראשון כשהיה בן שבע באמצעות מצלמת וידאו ביתית.
כשהיה בן ארבע עשרה רכש ציוד וידאו כולל מחשב מקינטוש, מצלמות וכן חצובה והחל ליצור ולערוך סרטונים.
קינג סיים את לימודיו באוניברסיטת ביולה שבעיר לה מיראדה, במדינת קליפורניה, במגמת קולנוע ואומנויות המדיה בדצמבר 2012.
קינג הקים את אתר האינטרנט שלו, FinalCutKing.com בשנת 2008, בו נתן הדרכות וטיפים לגבי השימוש בתוכנת העריכה Final Cut Pro, מאחר שלא מצא הדרכות עבור התוכנה באינטרנט.
במקביל, הוא החל להשתמש בערוץ היוטיוב שלו כדי לתת הדרכות לביצוע אפקטים חזותיים באמצעות התוכנה.
לאחר שצבר קהל לאתרו, החל למכור סמינרי הדרכה והשתמש בכסף כדי לשלם עבור לימודיו.
בדצמבר 2019 העלה קינג לאינטרנט סרטון שלו בו הוא נראה עף על מטאטא (בדומה לסרטי "הארי פוטר") – הסרטון נצפה יותר מ-2.1 מיליארד פעמים בטיקטוק בתוך 4 ימים.
בשנת 2011 הוא פרסם סרטון שכותרתו "חתולי הג'דיי" ביוטיוב – בסרטון שני חתולים נלחם עם חרבות.
הסרטון צבר מעל מיליון צפיות בתוך שלושה ימים.
סרטון המשך שכותרתו "חתולי הג'דיי מכים שנית" צבר יותר מ-27 מיליון צפיות.
הסרטון השלישי בסדרה "חתולי הג'די – הכוח המתעורר" פורסם ב-2013, וצבר מעל 28 מיליון צפיות.
במאי 2013 יוטיוב הכיר בזאק קינג כאחד מ-25 יוצרי הסרטים המבטיחים בארצות הברית.
נכון למרץ 2022, לערוץ של קינג יש 13.3 מיליון מנויים ו-1.7 מיליארד צפיות ב-388 קטעי וידאו.
הסרטון הכי נצפה שלו ביוטיוב לאוקטובר 2024 הוא "Best of Zach King Magic Compilation 2020 - Part 1", עם מעל 101 מיליון צפיות.
קינג ידוע גם עם סרטוני ה-"Magic of the month" בהם הוא מראה סרטונים שהצופים הכינו על פי נושא שהוא בחר, סרטוני "Stranded" בהם הוא בהרפתקאות ברחבי העולם ביבשה, באוויר וגם בים.
וסרטוני ה-"Best of" בהם הוא מראה את הסרטונים הטובים ביותר מִשַנַה כל שהיא או מרשת חברתית מסוימת.
קינג פרסם סרטון קצר במסגרת יוטיוב שורטס שזכה ליותר מ-1.2 מיליארד צפיות.